এড গেইন
এডওয়ার্ড থিওডোর গেইন (/ɡiːn/ ; ২৭ আগস্ট ১৯০৬ - ২৬ জুলাই ১৯৮৪) এছাড়াও প্লেইনফিল্ডের কসাই বা প্লেইনফিল্ডের পিশাচ নামে পরিচিত, ছিলেন একজন মার্কিন দোষী সাব্যস্ত খুনী এবং লাশ ছিনতাইকারী। উইসকনসিনের প্লেইনফিল্ড তাঁর নিজের শহর, ১৯৫৭ সালে গেইনের অপরাধগুলি ব্যাপক কুখ্যাত হয়ে ওঠে, কর্তৃপক্ষ জানতে পারে, তিনি স্থানীয় কবরস্থান থেকে লাশের হাড় এবং ত্বক সংগ্রহ করছেন। গেইন দুজন মহিলাকে হত্যার কথা স্বীকারও করেন: ১৯৫৪ সালে পানশালার মালিক মেরি হোগানকে এবং ১৯৫৭ সালে হার্ডওয়্যার স্টোরের মালিক বার্নিস ওয়ার্ডেনকে। গেইনকে প্রথমে বিচারের কাঠগড়ায় দাঁড়ানোর অযোগ্য বলে মনে করা হয়েছিল, কেননা তাঁর মানসিক স্বাস্থ্য সুবিধার ছিল না। ১৯৬৮ সালে, তিনি বিচারের জন্য যোগ্য বিবেচিত হন; ওয়ার্ডেন হত্যার জন্য তাকে দোষী সাব্যস্ত করা হয়েছিল, তবে তিনি আইনত উন্মাদ বলে প্রমাণিত হওয়ায়, তাকে একটি মনোরোগ প্রতিষ্ঠানে রিমান্ডে পাঠানো হয়েছিল। তিনি ৭৭ বছর বয়সে ২৬ জুলাই ১৯৮৪ সালে শ্বাসকষ্ট জনিত সমস্যায় মেন্ডোটা মানসিক স্বাস্থ্য ইনস্টিটিউটে মারা যান। তাকে প্লেইনফিল্ড কবরস্থানে তাঁর পরিবারের পাশে সমাহিত করা হয়েছে, একটি চিহ্নবিহীন কবরে।